Хабар (телеарна)

«Хабар» — 1995 жылы құрылған басты қазақстандық телеарналардың бірі. «Хабар» агенттігінің құрамына кіреді. Қазақ және орыс тілдерінде хабар таратады. Жаңалықтар мен бағдарламалар эфирге астаналық «Қазмедиа орталығы» телерадиокешенінен шығады.

 Тарихы 
1994 жылы 20 мамырда Алматы қаласындағы Қазақ ТВ ақпараттық қызмет базасы негізінде «Қазақстан телевидениесі және радиосы» республикалық корпорация құрылымында «Хабар» ұлттық телевизиялық ақпарат агенттігі құрылды. Дәл сол уақытта «Хабар» деген брендпен алғашқы жаңалықтар эфирге шықты.

1995 жылы 23 қазанда ҚР Үкіметінің қаулысымен “Хабар” Агенттігі Республикасы мемлекеттік мекемесі болып құрылды. «Хабар» Агенттігі» РМК «Қазақстан-1» телеарнасына тіркеліп, «Хабарға» 4,9 сағат жариялау уақыты берілді.

1997 жылдың 27 қаңтарынан бастап «Хабар» телеарнасы өз жиілігінде хабар тарата бастады. Тәулігіне 14 сағат хабар таратқан телеарнаның эфирінде аппараттық бағдарламалармен қатар, танымдық, ойын-сауық бағдарламалары, ток-шоу, музыкалық концерттер көрсетілді. Басымдық жаңалықтарға берілді.

«Хабар» арнасының бағдарламаларын көретін аудитория тек республика халқы емес, оған іргелес жатқан Ресей Федерациясының, Қытайдың және Орта Азияның бірқатар елдерінің аймақтары қосылды.

«Хабар» агенттігінің даму барысында шетелдік ақпараттық агенттіктермен серіктестік қарым-қатынастар орнатылды. Спутниктік жүйе байланысы бойынша WTN, CNN, Reuters сияқты ірі шетелдік ақпараттық агенттіктерден шетел жаңалықтарын жылдам алатын болды.

1998 жылы «Хабар» агенттігі жарғылық капиталына мемлекеттің 100 пайыз қатысуымен жабық акционерлік қоғам болып қайта құрылды. Осы кезде Астанада «Хабар» Агенттігі» ЖАҚ Орталық бюросы филиал ретінде құрылды. 2003 жылы «Хабар» агенттігі «Хабар» Агенттігі» АҚ болып қайта тіркелді.

Үздік аймақтық журналистерді таңдауда корреспонденттік пункттерді техникалық жағынан жабдықтауда, ақпаратты жариялау тәсілдерін ойластырудағы жұмыстардың қиындығы ең бірінші Р.С.Ахметова және З.А. Нұрмұрат сияқты корреспонденттік желі редакторларының мойнына түсті. 1996 жылдың аяғына қарай Ақмола, Қарағанды, Семей қалаларында корреспонденттік пункттер құрылды. 1999 жылы 14 пункттен тұратын еліміздегі ең ірі корреспонденттік желі құрылды. Аз уақыттан кейін ТМД елдерінде корреспонденттік пункттер ашылды.

«Хабардың» ақпараттық қызметі жаңалықтар жүргізуде инновациялық тәсілдерді қолдана бастады: онлайн-қосылу, breaking news, телекөпір. Көптеген кәсіби телевизиялық әдіс-тәсілдер қазақстандық тележурналистика тарихында алғаш рет қолданылды. 1998 жылы «Хабар» live режимінде «Мир» ғарыштық станциясына қосылды.

Агенттік біртіндеп жанрлық өрісін кеңейтіп, эфирде жаңалықтардан басқа мәдени, танымдық, ойын-сауықтық жобалар, ток-шоу, музыкалық концерттер де пайда бола бастады.

1995 жылы бірінші болып «Хабар-әскер», «Я – налогоплательщик», «Парламентская неделя», «Еркем-ай», «Майдан», «Сәлем: Қазақстан!», «ЭКОС» және тағы басқа бағдарламалар шықты. Алғашқы үш жылдың ішінде 30-дай жоба жасалды.

1996 жылы қазақстандық телевизия тарихының дамуында алғаш рет «Хабар» агенттігі телехикая түсіруді бастап, көрермен назарына «Тоғысқан тағдырлар» сериалын ұсынды. Түсірілім төрт жылға созылды. Өндіріс кезеңінде толығымен 465 серия түсіріліп, эфирге шықты. 1998 жылы ТМД елдерінің медиафорумында «Тоғысқан тағдырлар» туындысы ең үздік телехикая атанды.

2000 жылдары «Хабар» эфирінде «Хабар-ньюс», «Бизнес-Хабар», «Хабар-жер» сияқты және тағы басқа 40-тан астам жаңа жоба шықты. Осы кездері хабар тарату кестесіне «Ұят болмасын...» ойын-сауық отауы, «Алтыбақан», «Кулинарное шоу» және тағы басқа ойын-сауық бағдарламалар енген болатын. Экономика, қаржы саласына арналған бағдарламалар да («Романсы о финансах», «Все о налогах», «Салық төлеушінің күнделігі») болды.

2001 жылы ойын-сауық, танымдық, білім саласына қатысты ток-шоу, сұхбат жанрындағы тікелей эфирде шығатын жобалар көрсетілді. Олардың қатарында: «ХХІ ғасыр көшбасшысы», «Бетпе-бет» т.б. бар.

2003 жылы телеарнаның қайта өрлеу кезеңі басталды. Эфирге 50-ден астам жоба шықты, соның ішінде «Нысана», «Азамат», «Идем на футбол», «Бармысың, бауырым» сияқты жобалар бар.

2010 жылдан бастап «Хабар» агенттігі біршама үзілістен кейін өз телехикаяларын түсіруге кірісті. 2011 жылы агенттік «К вам едет доктор Ахметова», «Алдар Көсе», «Асель, друзья и подруги» сериалдарын түсірді. 2012 жылы эфирге 7 телехикая шықты: «Жаным», «Подружки», «Ғашық жүрек», «Тікелей эфир», «25-й километр», «Агент Z», «Асель, друзья и подруги-2».

2013 жылы «Хабар» телеарнасы жаңа 16:9 кең экранды форматқа көшті. 2012 жылдың 1 желтоқсанынан бастап жаңалықтар мен бағдарламалар эфирге астаналық «Қазмедиа орталығы» телерадиокешенінен шығадыhttps://khabar.kz/kk/agency/telearnalar/khabar.

2014 жылы алты телехикая жарық көрді, олардың қатарында – «Перекресток в Астане», «Пәленшеевтер», «Әр үйдің сыры басқа», «Кеңесшілер», «Махаббатым жүрегімде», «Сүрбойдақ» және biopic жанрындағы «Бауыржан Момышұлы», «Күләш».Агенттік тарихы

 Жүргізушілері 
 Мөлдір Доспаева (Жаңалықтар)
 Сағыныш Әбікей (Жаңалықтар)
 Лаура Жакупова (Новости)
 Кира Каниболодская (Новости)
 Айбек Қосан (Талқы)
 Сергей Гергиль (Итоги)
 Жігер Сәрсен (7 күн)
 Ардақ Сағидолла (7 күн)
 Махат Садық (Көзқарас)
 Дарын Олжабай (Оян!)
 Айнұр Маратқызы (Оян!)
 Марат Оралғазин (Қызық times)
 Еркебұлан Мырзабек (Қызық times)«Хабар» арнасының жүргізушілері

 Бағдарламалары   
 Жаңалықтар (Новости)
 «Талқы» («Итоги») қоғамдық-саяси ток-шоуы
 «7 күн» апталық-сараптамалық бағдарламасы
 «Оян!» таңғы ақпараттық-танымдық бағдарламасы (2022-қазіргі уақытқа дейін)
 Қызық times (2014-2020, 2023-қазіргі уақытқа дейін)
 «Cover show» Мейрамбек Бесбаевпен (2022-қазіргі уақытқа дейін)
 XXI ғасыр көшбасшысы (1999-2015, 2021-қазіргі уақытқа дейін)«Хабар» арнасының телебағдарламасы

 Мұрағат  
 Бес жұлдыз (2024)
 Хабарlike (2024)
 Ұйқым келмейді 
 Jup-jubymen
 Жеті қазына 
 Не хабар?
 Маска (2021, 2022)
 Түнгі Хабар
 Жұлдыздар айтысады
 Таңғы Хабар
 Дала battle
 Кім мықты?
 Tangy fresh
 Qalamaimyn
 Aitystar
 Жұлдызды жекпе-жек
 Tórletińiz
 Topjargan
 Ережесіз әңгіме
 Биле, Қазақстан!
 Ойжүйрік
 Зерде
 Миллион кімге бұйырады?
 Кім мықты?
 Жұлдызды дода. Звездные войны 
 Орталық Хабар
 Тікелей эфир Ләйлә Сұлтанқызымен
 Менің арманым 
 Ана мен бала

 Логотиптері 

 Дереккөздер 

 Сыртқы сілтемелер 













Санат:Қазақ тілді телеарналар
Санат:Орыс тілді телеарналар
Санат:1995 жылы құрылған телеарналар
Санат:Хабар
Санат:Қазақстан мемлекеттік телеарналары
Санат:HD-телеарналар